Abami b'umushumi

Ibyishi n'imigani
Abami b'imishumi ni abami baturutse mu ijuru bitwa Ibimanuka. Bibera aho, ibihe birahita, ibindi birataha. Kera kabaye, bene Muntu bamaze gucura ubwenge, Ibimanuka birataha, bisubira mw'ijuru, u Rwanda bisiga biruraze [Gihanga] cya Kazi. Bene Gihanga rero ni bo bitwa Abami b'Umushumi.

Se wa Gihanga, Kazi, yari Ikimanuka, ariko yari yarashatse Nyirarukangaga rwa Nyamigezi ya Kabeja, umwami w'Abazigaba, bakaba Abasangwabutaka. Murumva rero ko Gihanga yari "ikivange" cy'abaturutse mw'ijuru n'abakuriye kw'isi. Abami b'Umushumi nabo bakazakurikirwa n'abitwa Abami b'Ibitekerezo. Ngiyo inkomoko y'Abami b'Urwanda, kandi ni nayo y'Abantu bose.   

 Inkomoko y'izina 
Nk’uko ubushakashatsi bwakozwe bubigaragaza, kubita abami b’umushumi bituruka ku buryo bakuturanyije (barwanye inkundura) mu kurema igihugu cy’u Rwanda bahereye ku kantu gato.

Iyo usesenguye usanga neza , aba bami bariziritse umushumi cyangwa se umukanda bivuga ko byabagoye cyangwa se byabaruhije kurema u Rwanda bityo bakurizaho kwita Abami b’Umushumi. 

 Urutonde rw'abami b'imishumi n'abagabekazi babo 
thumb
1.  Umwami Gihanga Ngomijana, n'Umugabekazi Nyiragihanga Nyirarukangaga (Umugabekazi wakomokaga mu ba Zigaba)  

2. Umwami Kanyarwanda Gahima, n'Umugabekazi Nyirakanyarwanda Nyamususa (Umugabekazi wakomokaga mu Singa)

3. Umwami Yuhi Musindi, n'Umugabekazi Nyirayuhi Nyamata (Umugabekazi wakomoka wakomokaga mu Singa) 

4. Umwami Rukuge, n'Umugabekazi Nyirarukuge (Umugabekazi Nyirankindi (Umugabekazi wakomokaga mu Singa)
thumb
5. Umwami Nyarume, n'Umugabekazi Nyiranyarume +Nyirashyoza (Umugabekazi wakomokaga mu Singa)

6. Umwami Rumeza, n'Umugabekazi  Nyirarumeza Kirezi (Umugabekazi wakomokaga mu Singa)

7. Umwami Rubanda, n'Umugabekazi Nyirarubanda Nkundwa (Umugabekazi wakomokaga mu Singa)

8. Umwami Ndahiro, Ruyange n'Umugabekazi Nyirandahiro Cyizigira (Umugabekazi wakomokaga mu Singa)
9. Umwami Ndoba Samembe, n'Umugabekazi  Nyirandoba Monde (Umugabekazi wakomokaga mu Singa)

10. Umwami Nsoro Samukondo, n'Umugabekazi Nyiransoro Magondo ( Umugabekazi wakomokaga mu Singa)

amateka y'abami b'ibimanuka